Okresná prokuratúra Banská Bystrica 
Partizánska cesta 1, 975 63 Banská Bystrica 1

Sp. zn. : 3 Pv 237/14/6601	Banská Bystrica, 17.12.2014
EEČ : 2-45-302-2014

U Z N E S E N I E

Trestná vec:	obvinený XXXXX 
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 215 odsek 1 písmeno e Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
vedeneé na OR PZ, OO PZ XXXXX východ pod ČVS: ORP-550/OV-BB-2014na tom skutkovom základe, že dňa 04.05.2014 v čase okolo 12.00 hod. v Banskej Bystrici na ul. Severná, pri bývalom detskom domove „Satelit“, bol spozorovaný hliadkou OO PZ XXXXX – východ ako rýchlym krokom odchádza smerom od hliadky OO PZ XXXXX – východ, pričom z ľavého vrecka čiernych kapsáčových nohavíc na zem k oploteniu areálu bývalého detského domova „Satelit“ vyhodil útržok letáku žltej farby, v ktorom bol zabalený 1ks zakrúteného igelitového sáčku s obsahom neznámej sušenej rastliny zelenej farby, nezistenej gramáže a koncentrácie, pričom po vykonaní expertízneho skúmania Kriminalistickým a expertíznym ústavom Policajného zboru – odbor prírodovedného skúmania a kriminalistickej identifikácie, bolo zistené, že v danom konkrétnom prípade sa jednalo o rastlinný materiál definovaný ako rastlina rodu Cannabis - konopa o celkovej hmotnosti 0,95 gramu, pričom THC ako hlavná obsahová látka konopy bol vo vzorke prítomný v množstve väčšom ako 30 mg a tak predloženú vzorku konope v uvedenom obsahu považuje Kriminalistický a expertízny ústav Policajného zboru za minimálne 3 obvykle jednorazové dávky drogy, ktoré sú spôsobilé po aplikovaní ovplyvniť psychiku konzumenta, kde Cannabis - konopa je zaradená       v zmysle zákona Národnej rady Slovenskej republiky č. 139/1998 Z.z. o omamných látkach, psychotropných látkach a prípravkoch v znení neskorších predpisov do  I. skupiny omamných látok.

lebo obvinený nebol v čase činu pre nepríčetnosť trestne zodpovedný

Odôvodnenie:
Uznesením povereného príslušníka  OO PZ XXXXX - východ ČVS: ORP-550/OV-BB-2014  zo dňa  04.05.2014 bolo podľa § 199 ods. 1  Tr. por.  začaté trestné stíhanie pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona. Následne dňa 4.5.2014 bolo XXXXX, nar. XXXXX v Banskej Bystrici, trv. bytom XXXXX, XXXXX podľa § 206 ods. 1 Tr. poriadku vznesené obvinenie pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona.

Obvinenie bolo menovanému vznesené na tom skutkovom základe, že dňa 04.05.2014 v čase okolo 12.00 hod. v Banskej Bystrici na ul. Severná, pri bývalom detskom domove „Satelit“, bol spozorovaný hliadkou OO PZ XXXXX – východ ako rýchlym krokom odchádza smerom od hliadky OO PZ XXXXX – východ, pričom z ľavého vrecka čiernych kapsáčových nohavíc na zem k oploteniu areálu bývalého detského domova „Satelit“ vyhodil útržok letáku žltej farby, v ktorom bol zabalený 1ks zakrúteného igelitového sáčku s obsahom neznámej sušenej rastliny zelenej farby, nezistenej gramáže a koncentrácie, pričom po vykonaní expertízneho skúmania Kriminalistickým a expertíznym ústavom Policajného zboru – odbor prírodovedného skúmania a kriminalistickej identifikácie, bolo zistené, že v danom konkrétnom prípade sa jednalo o rastlinný materiál definovaný ako rastlina rodu Cannabis - konopa o celkovej hmotnosti 0,95 gramu, pričom THC ako hlavná obsahová látka konopy bol vo vzorke prítomný v množstve väčšom ako 30 mg a tak predloženú vzorku konope v uvedenom obsahu považuje Kriminalistický a expertízny ústav Policajného zboru za minimálne 3 obvykle jednorazové dávky drogy, ktoré sú spôsobilé po aplikovaní ovplyvniť psychiku konzumenta, kde Cannabis - konopa je zaradená       v zmysle zákona Národnej rady Slovenskej republiky č. 139/1998 Z.z. o omamných látkach, psychotropných látkach a prípravkoch v znení neskorších predpisov do  I. skupiny omamných látok.

V priebehu prípravného konania obvinený  XXXXX využil svoje právo a k veci nevypovedal.

Kriminalistickým a expertíznym ústavom PZ Slovenská Ľupča bol vypracovaný znalecký posudok č. PPZ-KEU-SL-EXP-2014/1607, kde predmetom skúmania bola látka, ktorú u seba prechovával obvinený XXXXX. V závere znaleckého posudku je konštatované, že mikroskopickým a chemickým skúmaní rastlinného materiálu z predmetu č. 1 hmotnosti 0,95 gramu bolo zistené, že  sa jedná o rastlinný materiál rodu Cannabis., prítomnosť účinnej látky  THC bola v množstve viac ako 30 mg, ktoré množstvo predstavuje 3 obvykle jednorazové dávky.
	
V priebehu skráteného vyšetrovania na základe návrhu povereného príslušníka  bol sudcom pre prípravné konanie Okresného súdu v Banskej Bystrici vydaný príkaz na vyšetrenie duševného stavu obvineného XXXXX sp. zn. OTp 84/2014 zo dňa 22.7.2014.

Na základe toho boli potom do konania postupom podľa § 142 ods. 1 Tr. poriadku pribratí znalci z odboru zdravotníctvo a farmácia, odvetvie psychiatria XXXXX, ktorí znalci v závere znaleckého posudku č. 100/2014 , 115/2014  uviedli, že obvinený XXXXX trpí a aj v čase spáchania skutku trpel ochorením z okruhu chronických schizofrénií. Schopnosť chápať zmysel trestného konania v predmetnej veci má podstatne zníženú a mal ju aj v čase spáchania skutku, zhodne tak chápanie jeho protiprávnosti, ovládacie schopnosti v čase skutku i v súčasnej dobe má prakticky vymiznuté.  V čase vyšetrenia znalci zistili u obvineného závislosť na marihuane. Odporučili pokračovať v ústavnej liečbe, ktorú obvinený v čase vyšetrenia absolvoval v Psychiatrickej nemocnici v Kremnici.

V Doplnku č. 1 k znaleckému posudku č. 100/2014, 115/2014 zo dňa 04.11.2014 znalci okrem iného uvádzajú, že obvinený XXXXX mal v čase spáchania skutku ovládacie schopnosti vymiznuté a jeho pobyt na slobode je len čiastočne nebezpečný, nakoľko je v intenzívnej psychofarmakologickej liečbe. Taktiež znalci odporúčajú pokračovať v súdom nariadenom ochrannom psychiatrickom liečení ústavnou formou.

Podľa § 23 Tr. zák. kto pre duševnú poruchu v čase spáchania činu inak trestného nemohol rozpoznať jeho protiprávnosť alebo ovládať svoje konanie, nie je za tento čin trestne zodpovedný, ak tento zákon neustanovuje inak. 

Podľa § 215 ods. 1 písm. e/  Tr. por.  prokurátor zastaví trestné stíhanie ak obvinený nebol v čase činu pre nepríčetnosť trestne zodpovedný. 

V priebehu prípravného konania bolo nepochybne preukázané, že  skutok, ktorý je uvedený vo výrokovej časti tohto uznesenia sa stal, napĺňa znaky prečinu nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Tr. zákona  a uvedený skutok spáchal obvinený XXXXX. Uvedenému záveru nasvedčujú dôkazy zabezpečené do vyšetrovacieho spisu – vyššie uvedený znalecký  posudok KEÚ PZ Slovenská Ľupča , listinné dôkazy – úradné záznamy hliadky OO PZ východ, fotodokumentácia k veciam vydaným obvineným. 
	
Vzhľadom  na obsah vyšetrovacieho spisu najmä závery znaleckého posudku, z ktorého vyplýva, že obvinený XXXXX nebol schopný svoje konanie ovládať,  znalci u neho konštatovali vymiznutie jeho ovládacích schopností v čase posudzovaného trestného činu, sú splnené zákonné podmienky na zastavenie trestného stíhania podľa § 215 ods. 1 písm. e/ Tr. por., pretože obvinený nebol v čase činu pre nepríčetnosť trestne zodpovedný. Duševná porucha je dôvodom nepríčetnosti vtedy, keď má za následok nedostatok rozpoznávacej schopnosti alebo nedostatok ovládacej schopnosti. V danom prípade v čase spáchania činu u obvineného absentovali  ovládacie schopnosti.
	
Preto som rozhodla tak ako je vyššie uvedené a trestné stíhanie obvineného XXXXX, nar. XXXXX som postupom podľa  § 215 ods. 1 písm. e/ Tr. poriadku  zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexandra Jelšovská
prokurátorka